"Ühenduses" dr Charles Stanleyga.
Et evangeelium leviks kõikjale.
Täna saates: "Tugev kogudus"
Nii siin kui mujal maailmas on lugematul hulgal kirikuid.
Ühed on suured, teised väikesed. Ühed on tugevad, teised nõrgad.
Kirik ei ole aga sama mis kogudus.
Kirik on hoone, kus kogudus on.
Meie kogudus asus varem kesklinnas hoopis teises kirikus.
See kogudus.
Pidime otsima teise koha liikluse ja muude asjaolude tõttu.
Kogudus on aga sama.
On palju erinevaid pühamuid,
kuid kõik pole kirikud.
Mõned on teiste religioonide teenistuses.
Neil võib olla teine nimi, aga põhimõte on sama.
Kui nüüd mõtlema hakata,
käib kogudustes miljoneid inimesi.
Mõned on päästetud, aga ei käi koguduses.
Mis on kogudus?
Millises koguduses tahaksid käia?
Kas nõrgas või tugevas koguduses?
Selle jutluse teema on tugev kogudus.
Võib-olla ei ole sa täna hommikul tulnud, et kogudusejuttu kuulata.
Usu mind, see tuleb põnev.
Kuna Jeesus ütles, et "ma ehitan oma koguduse".
Kõik, mida Tema ehitab, peaks meile huvi pakkuma.
Peaksime olema ja tahtma olla huvitatud.
Vaatame ühte piiblikohta.
Tahan seda seletada,
sest siis on üks asi välistatud, kui järgmise asjani jõuame.
Veider jah.
Teeme lahti Matteuse 16. peatüki.
Alustame 13. salmist ja loeme kuni 20. salmini.
Pärast seda tahan rääkida, milline on tugev kogudus.
Matteuse 16:13:
"Kui siis Jeesus tuli Filippuse Kaisarea aladele,
küsis ta oma jüngritelt: "Kelle ütlevad inimesed Inimese Poja olevat?""
Ta mõtleb siin enda inimlikku poolt.
"Aga nemad kostsid: "Mõned ütlevad Ristija Johannese,
teised aga Eelija, teised aga Jeremija või ühe prohveteist."
Tema küsis neilt: "Aga teie, kelle teie ütlete minu olevat?"
Siimon Peetrus kostis: "Sina oled Messias, elava Jumala Poeg."
Jeesus vastas talle: "Sa oled õnnis, Siimon, Joona poeg,
sest seda ei ole sulle ilmutanud liha ja veri, vaid minu Isa, kes on taevas.
Ja mina ütlen sulle: Sina oled Peetrus
ja sellele kaljule ma ehitan oma koguduse,
ja põrgu väravad ei saa sellest võitu.
Ma annan sulle taevariigi võtmed,
ja mis sa iganes kinni seod maa peal,
see on seotud ka taevas,
ja mis sa iganes lahti päästad maa peal,
see on lahti päästetud ka taevas." Siis ta keelas jüngreid,
et nad kellelegi ei ütleks, et tema on Messias."
Tahan rääkida, mida see täpsemalt tähendab.
Siis ei teki küsimusi, kui jõuame tugeva koguduse tunnuste juurde.
Lähme tagasi sinna, kus Jeesus küsib, kelle inimesed ütlevad Ta olevat.
"Sina oled Messias, elava Jumala Poeg."
Jeesus ütleb talle, et sina oled Peetrus
ja seda ei ole mõelnud välja sa ise, vaid seda on ilmutanud sulle Jumal.
Ta ütleb: "Sina oled Peetrus
ja sellele kaljule ma ehitan oma koguduse..."
Pane tähele. Jeesus ei öelnud,
et Ta ehitab oma koguduse apostel Peetrusele.
Peetrus polnud kaugeltki veatu.
Ta oli jüngrite seast vaat et kõige hullem.
Korra võrdles Jeesus teda isegi saatanaga
ja käskis tal taganeda.
Hiljem, kui ta oli koguduses,
pidi Paulus teda noomima: "Sa teed kompromisse.
Sa ei taha, et teised arvaks,
et lood paganatega vennalikke suhteid."
Jeesus ei oleks rajanud oma kogudust ebatäiuslikule apostlile.
Ta mõtles nende sõnadega seda:
kogudus rajaneb sellel,
et Jeesus Kristus on elava Jumala Poeg.
Sellest lähtub kõik. See on koguduse alus.
Võtame mis tahes hoone või katedraali.
Tehtagu seal mida tahes, aga kui võtta ära tõde,
et Jeesus Kristus on elava Jumala Poeg,
pole see enam kogudus.
See on asutus, ilus hoone, katedraal, aga mitte kogudus.
Kogudus on rajatud tõele.
Põhimõttele, et Jeesus Kristus on Jumala Poeg.
Tuleb ehitada sellele.
Räägime nüüd sellest, mis iseloomustab tugevat kogudust.
Ole sa mis kogudusest tahes.
Esimene on Vaimuga täidetud juhtkond.
Kui koguduse juhtkond pole Vaimuga täidetud,
on eeldused halvad.
Kui mäletate, ütles Jeesus oma jüngritele,
et nad pole veel valmis.
Ta andis neile misjonikäsu, kuid käskis oodata Jeruusalemmas,
kuni nad saavad täis Püha Vaimu, kuni Ta tuleb nende üle.
Ta teadis, et nad ei saa enne minna.
Püha Vaim pidi tulema nende sisse, neid aitama ja neile jõudu andma.
Tema pidi neid selles ettevõtmises juhtima.
Mõelge, Ta andis 12 mehele...
Juudas heideti kõrvale. Tema koha võttis Mattias.
Ta andis neile ja 120-le ülesande kuulutada tõde tervele maailmale.
Kujutage ette, kui naeruväärne see võis tollal tunduda.
Tänapäeval on meil raadio, televisioon, nutitelefonid, kõik.
Neil aga oli üksnes suusõna.
Jeesus ütles, et nad pole valmis enne, kui saavad täis Püha Vaimu.
See on nii ka praegu.
Ükski koguduse töötegija ei kvalifitseeru Jumala tööks,
kui ta pole täis Püha Vaimu.
Mitte ainult pastorid, vaid ka teised töötegijad.
Kogudus on tugev siis, kui selle juhtkond on täis Püha Vaimu,
Jumalale tundlik, toetub Tema juhtimisele ja jõule
ning oskab koguduse tööd korraldada.
Hea kogudus ei teki niisama.
See on suure töö tulemus.
Nii et esimene asi on Vaimuga täidetud juhtkond.
Juhtkonnaliikmete elu peaks olema selle peegeldus.
Paulus mainib Galaatlastele 5. peatükis armastust, rõõmu, rahu...
Niisiis see esmalt. See on alustala.
Tugeva koguduse juhtkond ja teised töötegijad on Vaimuga täidetud.
Teiseks jagatakse seal tervet õpetust,
mis vastab inimeste vajadustele.
Kui palju on inimesi, kes käivad iga nädal kirikus, aga Piiblisse ei vaata.
Mõelge, nad lähevad kirikusse, istuvad seal 20-30 minutit.
Nad käivad kirikus, aga Piiblit lahti ei tee.
Kust nad teavad, et neile räägitakse tõtt?
Meil on õigus, eesõigus ja kohustus kahelda, kas meile räägitakse tõtt.
Terve õpetus tähendab,
et meil on uskumused, mis on haagitud Jumala Sõna külge,
mis lähtuvad Jumala Sõnast ja mida Jumala Sõna ise õpetab.
Meil tuleb õpetada sedasama.
Terve õpetus tähendab, et me usume tõde.
Jumala Sõna õpetab tõde.
Aga need, kes pole meiega nõus? On ju neid, kes usuvad muud.
On näiteks selliseid, kes usuvad,
et on päästest ilma jäänud, ja ei lase end ümber veenda.
Meie seda ei usu, sest Piibel seda ei õpeta.
Ei õpeta ja kõik.
Nemad aga usuvad seda ja nende jaoks on see tõde.
Igal inimesel peaks olema õpetuslik alus Jeesuse Kristuse, taeva kohta.
Pühitsemise, õigeksmõistmise kohta.
Õpetuslik alus koguduse, saatana ja kõige ülejäänu kohta.
Igaühel peaks olema õpetuslik alus, mis lähtub Jumala Sõnast.
Kui seda pole, tuleb keegi ja õpetab midagi muud.
Vildakat õpetust esineb väga palju.
Kui küsida kelleltki, mida nad usuvad,
ja nad tõmbavad taskust välja mõne brošüüri...
"Aga kas tead, mida ütleb Jumala Sõna?"
Peaksime teadma, mida ja miks me usume.
Peale selle on meil ka kohustus õpetada Jumala Sõna oma lastele.
Nad peaksid kasvama sama usuga Jumala Sõnasse, mis on sinul.
Sama õpetuslik alus peaks rajatama juba noorena ka nende elus.
Annad selle neile edasi.
Tuleb aeg, kui nad hakkavad katsetama ja ütlevad:
"Seda usud sina. Mina pole pooltki nii kindel."
Sellest pole midagi.
Kui oled õpetanud neile tõde, siis varem või hiljem see võidutseb.
Järgmine on veendumustele truuks jäämine.
Tugev kogudus on tugev,
sest seal on inimesed, kes ei heida kõrvale oma veendumusi.
Nad jäävad neile kindlaks.
Kui näiteks tead, et ei peaks jooma alkoholi,
aga tuleb keegi ja ütleb, et mis see väike tilk ikka teeb, Piiblis ju...
Ja nii edasi.
Sina mõtled:
"Mis see natuke ikka teeb. Ma ei taha ju veidrat muljet jätta."
Sa teed kompromisse.
Kompromisse teha tähendab heita kõrvale see, millesse sa usud,
et teistele või iseendale heameelt teha,
kuigi sa tead, et see on vale.
Sul võivad olla veendumused selle kohta, mida sa vaatad,
või selle kohta, kellega sa suhtled, kes on su sõbrad,
kus sa käid, mida teed, kuidas rahaga ümber käid.
Meil peaksid olema veendumused, millest me ei tagane.
Kogudus on nõrk, kui selle pastor ei jää Jumala Sõna juurde,
kui sealsed inimesed ei jää oma veendumustele kindlaks.
Jumal tahab tugevat kogudust,
mis on rajatud Tema elavale, tugevale ja kindlale Sõnale.
Peale selle on väga tähtsad ka usk ja palve.
Tugev kogudus on tugev nii palves kui ka usus.
Ilma palveta pole pühadust.
Nagu ikka ütlen,
tuleb päeva alustada põlvili. Kui nii ei saa, siis istuli või muudmoodi.
Peamine on Jumalaga rääkida ja lugeda Tema Sõna.
Kui sa seda ei loe, võid vajuda kõiksugustesse valedesse.
Peaksid lugema Jumala Sõna iga päev.
Päeva alguses...
Ütled: "Jumal, ma tunnistan, et vajan sind täna.
Kõnele minuga ja juhi mind tänasel päeval. Tahan käia sinu tahtes."
Kui su päev algab sellise palvega, siis Ta kindlasti vastab sulle,
ja kui sa loed Jumala Sõna, siis tõuseb mõni kirjakoht esile.
See tungib su südamesse.
Samal päeval juhtub midagi.
Siis mõistad, et Jumal hoiatas, aga sa ei kuulanud.
Ta on isiklik ja lähedane Jumal.
Ta tahab liikuda su elus lähedase suhte kaudu.
Selline lähedus tekib vaid siis,
kui loed Jumala Sõna ja võtad seda vastu.
"Aga ma ei mõista kõike, mis seal on." Jätka ja sa hakkad mõistma.
Loe Jumala Sõna ja Ta näitab sulle tõde.
Eriti nende asjade kohta, mida sa hetkel oma elus vajad.
Ta näitab, kuidas neid kätte saada, kuhu ja millal minna,
keda või mida vältida, kuidas oma raha kasutada.
Ühesõnaga, Jumal on sinu kõige parem sõber.
Jumalale kuuletudes on võimatu alt minna.
Tugevas koguduses on alati usk ja palve.
Kui neid pole, pole ka tugevust,
kuna Püha Vaimu vägi liigub nende inimeste kaudu,
kes palvetavad ja usuvad.
Ja mis veel - ülistus.
Ülistus loob õhkkonna,
kus inimesed kogevad Jumala ligiolu
ning saavad uut jõudu Teda järgida ja teenida.
Igas tugevas koguduses on selline ülistus.
Seepärast mulle ei meeldigi 20-minutilised jutlused.
Selle ajaga ei jõua mõtteidki sirgeks saada.
Ülistus on aeg,
kui me keskendume Jumalale, mitte jutlustajale.
Tema Sõnale. Sellele, mida Ta tahab teha.
Avame oma südame Tema häälele.
Arvan, et kirikusse tulles peaksime esimese asjana ütlema:
"Issand, sina oled mind täna siia toonud. Räägi minuga.
Räägi, mida mul on vaja kuulda.
Aita mul kuulda, uskuda, vastu võtta ja tegutseda."
Vaata, me ei tee meelelahutust.
Me tuleme, et koos Jumalat ülistada ja Temaga kohtuda.
Jah, võime kohtuda Temaga igal ajal, aga siin kohtume Temaga ühiselt.
Midagi erilist on selles, kui tuleme kokku ja laulame koos.
See ülendab meie vaimu.
Meie süda rõõmustab, kui mõtleme sõnadele, mida laulame.
Palve, andmine. Ülistus.
Eelnevatele omadustele lisandub ka andev süda.
Mina raha ei küsi.
Mina kellelegi survet ei avalda,
sest ma usun, et kui sa kuuletud Jumalale,
käid Tema teedel, Tema järel, siis sa annad.
Jumala Vaim annab sulle igatsuse.
Ta teeb seda seepärast,
et me õpiksime oma ohvrianniga Talle au tooma.
Räägin sellest vähe.
Vahel küsitakse, kas ma rahast ei võiks rääkida.
Enamasti tunnen, et see pole Jumala tahe.
Mõnikord ma tõesti räägin sellest, kui on põhjust.
Mina usun lihtsalt,
et kui võtad Jumala Sõna vastu, Talle kuuletud, Teda usud ja usaldad,
tahad kuuluda tugevasse kogudusse, siis sa annad.
See on eesõigus.
See on midagi erilist, kui sa ütled:
"Issand, ma olen siiralt tänulik selle eesõiguse eest.
Sa oled öelnud, et tooksime oma kümnise ja ohvriannid varaaita,
et sinu töö võiks jätkuda.
Aitäh, et võime anda."
Kas mõistate, kui õnnistatud me sellel maal oleme?
Meil on olemas töö, pere, lapsed, kelle eest hoolitseda.
Ajad on karmid ja lähevad karmimaks.
Meie aga jääme püsima ja laseme Jumalal näidata,
et maksud ja valitsus ei suuda muuta Tema ande, armastust ja armu.
Ei suuda.
Tugev kogudus tegutseb sihipäraselt,
et täita Jumala eesmärke.
Meil käivad eelkooli- ja kooliealised, teismelised, täiskasvanud.
Meil on programm igale vanusele.
Piibliõpe igale vanusele.
Kolmapäevane palveõhtu ja rikkalik õhtusöök.
Meil on kõik organiseeritud.
"Algkogudus ei olnud organiseeritud." Oli küll.
Apostlite tegude raamatu algusest loeme, et keegi ei olnud puuduses.
Kui 3000 inimest saavad päästetud ja keegi pole puuduses,
peab selle taga olema mingi struktuur. Peetruse või kellegi teise töö.
Ka Jeesus armastas korda.
Ta lasi jaotada 5000 näljast rühmadesse.
Kõik said kõhu täis ja jäi ülegi.
Koguduses peab olema kord.
Organiseeritus hoiab kõike koos.
Kui ütleme, et teenistus algab sel ajal, siis nii ka on.
See loob korda.
Paneme paika teenistuse kestuse. See loob korda.
Teenistusel on ülistus, jutlus, ohvriand, altarikutse, lõppsõna.
See loob korda.
Tugevas koguduses teenitakse vaimuandidega.
Mõni võib-olla ei teagi, mis vaimuannid on.
Anname väikese ülevaate.
Otsime üles Roomlastele 12. peatüki.
Roomlastele 12:6 ütleb:
"Aga meil on meile antud armu järgi erinevaid armuande..."
Ta annab ande sedamööda, mis plaan Tal kellegi jaoks on.
Kuna meile on antud armu järgi erinevaid armuande,
peaks igaüks neid sedamööda ka tarvitama.
Siin loetletakse neid.
Prohvetlik kuulutamine, teenimine,
õpetamine, hingehoidmine, jagamine,
juhatamine ehk haldamine ja hoolekandmine.
Kohe räägin, kuidas see käib.
Kui teenid anniga, oled kõige produktiivsem
ja oled ka palju õnnelikum.
Sa tunnetad oma võimeid, ande, oskusi.
On igasuguseid ande.
Mõne vaimuannid tulevad esile väga loominguliselt.
See on Püha Vaimu töö.
Koguduse kontekstis tähendab see,
et on inimesed, kes õpetavad, loovad korda, tegutsevad hingehoidjana.
Koguduses on erinevaid ande.
Jumal on pannud sinna inimesi, kes on milleski teistest paremad.
Ma ei oska paljusid asju, mida mõni teine.
"Kas peale jutlustamise on veel midagi?"
Olen jaganud ajalehti ja pesnud autosid.
Ja väiksemaid asju...
Jumal on loonud mind jutlustama. Seda tehes olen õnnelikem.
Selles olen kõige parem.
Kui peaksin seisma 20 inimese ees ja õpetama neile arvutamist,
oleks see täielik fiasko, sest see pole minu koht.
Sinu jaoks on olemas and ja sa pead selle leidma.
Kui sa kuuled seda esimest korda, siis tea,
et see on tõeliselt võimas ja vabastav kogemus,
kui sa leiad oma anni.
Kui miski pole sinu jaoks, siis see ei tekita tuska.
Tugev kogudus on kogudus, kus kasutatakse vaimuande.
Järgmine on vaimuühtsus.
Tugev kogudus on ühtne Vaimus.
On hiidkogudusi, mis on lõhestunud.
See tekitab suurt kahju.
Alati tekitab suurt kahju see, kui miski Jumala rahvast lõhestab.
Inimesed solvuvad liiga kergesti.
Mõelge, meie oleme siin koos.
Meil on inimesi igalt poolt.
Siin on inimesi eri rassidest, riikidest, rahvustest, keeletaustaga.
Meie koguduses kõneldakse üle 50 emakeele.
Väga hea!
Me oleme Kristuse ihu.
Mitte segu mitmest ihust, vaid Kristuse ihu.
Ühtsus. Üksteise armastamine ja aitamine.
Üksteise toetamine ja abivajaja märkamine.
Seepärast algkogudus nii tugev oligi.
Nad raputasid ühiskonda ja vallutasid Rooma.
Nad hoidsid ühte ja uskusid Jumala Sõna.
Järgmine on ehe armastus, mis samuti seob.
Armastus on nagu liim, mis hoiab kogudust koos.
Kui teisel pool vahekäiku istub keegi,
keda sa ei salli, on aeg minna Jumala ette.
Kui keegi mind ei armasta,
siis ma hakkan tema pärast palvetama.
Enne kui arugi saan, on asi lahendatud.
Jeesus tuli, et üksteist armastaksime.
Jeesus ütles, et ehitab oma koguduse. Millele?
Sellele, et Tema on Jumala Poeg ja et me armastame Teda ja üksteist.
Sellele.
Viimane on see, et me tahame jõuda maailmani.
See väljendub selles, et ühed lähevad, teised toetavad.
Kui kogudus ei taha maailma puudutada, siis ta ei ole tugev.
Kui tahame,
et Jumal õnnistaks meie kogudust, liikmeid ja nende peresid,
on meie kohus viia oma sõnum välja.
Tõlkida see igasse keelde,
et igaüks, kes igatseb kuulda tõde ja on siiani elanud teadmatuses,
kuuleks seda ja pääseks Jumala armust.
Algkogudus mõtles maailma peale.
Tänu sellele istun täna siin Jumala lapsena,
kuigi nemad olid kaugel-kaugel.
Nad ei jätnud järele, kuigi neid prooviti hävitada.
Evangeelium püsib ja kogub jõudu kõikjal maailmas.
Niisiis, milline on tugev kogudus?
Mina usun siiralt,
et just need 11 asja iseloomustavad tugevat kogudust.
Tahan teada... Kas kuulad?
Kas teed midagi selleks, et aidata oma kogudusel tugevaks saada?
Sina, kes kuulud siia kogudusse
või kuulad-vaatad kaugemalt.
Mida teed selleks, et teha tugevaks...
...teha kogudust tugevamaks?
Teine küsimus.
Kui teised teevad sinu järgi,
kas kogudus püsib endiselt tugev ja Jumala riigi töös viljakas?
Mida täna kuulsid, on ju tõde?
Tahan küsida sinult järgmist...
Nüüd tead, milline on tugev kogudus.
Paljud kuuluvad siia kogudusse, paljud mõnesse teise.
Tahan sulle midagi öelda.
Oled kuulnud evangeeliumi tõde.
Kas ütled Jumalale täna:
"Ma luban sulle,
et teen kõik, mis on minu võimuses,
et muuta oma kogudust tugevamaks"?
Kas palun ütleksid seda Talle koos minuga,
seisaksid nii, nagu seisan mina?
Sellega ütleme Jumalale, et tahame olla tugev kogudus,
kes tugineb Jumala Sõnale ja teeb kõik, et inimesteni jõuda.
Aamen?
Kui saade on olnud sulle õnnistuseks,
külasta meie kodulehte intouch.org.
"Ühenduses" juhib inimesi kõikjal maailmas Jumala tundmisse
ja ehitab üles kohalikku kogudust.
Saadet toetab In Touchi organisatsioon
ning see on saanud teoks Jumala armu, palvete ja annetuste toel.
Tõlge: Karin Reisko